Policija je potvrdila kako su uhićena četvorica muškaraca starosti od 18 do 53 godine nad kojima je u tijeku kriminalističko istraživanje. Riječ je o više osoba s područja Petrinje i okolice, romske nacionalnosti. U tijeku su pretrage njihovih domova.

Podsjetimo u petak ujutro oko 3,30 sati, nakon noćnog izlaska napadnuta su u Sisačkoj ulici dvojica mladića, od kojih je jedan aktivni vojnik, u tom trenutku izvan dužnosti. Nakon napada u kojem je sudjelovalo više napadača, mladići su izbodeni i ostavljeni na cesti. U bolnici su im utvrđene teške tjelesne ozljede, ali nisu u životnoj opasnosti te se oporavljaju od ozljeda.

Policija treba utvrditi tko je od napadača izbo mlade Petrinjce te će njega, ili više njih, teretiti za pokušaj ubojstva.